Dôležité právne oznámenie

|

52009PC0270

Návrh rozhodnutie Rady, ktorým sa určuje pozícia Európskeho spoločenstva v rámci ministerskej rady Energetického spoločenstva (v Sarajeve 26. júna 2009)  /* KOM/2009/0270 v konečnom znení */

	[pic] | KOMISIA EURÓPSKYCH SPOLOČENSTIEV |Brusel, 15.6.2009KOM(2009) 270 v konečnom zneníNávrhROZHODNUTIE RADY,ktorým sa určuje pozícia Európskeho spoločenstva v rámci ministerskej rady Energetického spoločenstva (v Sarajeve 26. júna 2009)DÔVODOVÁ SPRÁVAMinisterská rada Energetického spoločenstva sa stretne 26. júna 2009 v Sarajeve (Bosna a Hercegovina). Aby sa Európske spoločenstvo mohlo zúčastniť na prijímaní príslušných rozhodnutí, treba určiť pozíciu Európskeho spoločenstva podľa článku 300 zmluvy a v súlade s ustanoveniami rozhodnutia Rady z 29. mája 2006 o uzavretí Zmluvy o Energetickom spoločenstve Európskym spoločenstvom.Návrh na rozhodnutie Rady pokrýva všetky položky programu, pre ktoré sa očakáva rozhodnutie ministerskej rady, ako sa uvádza ďalej. Pre informáciu sa ďalej uvádzajú aj ostatné položky programu.1. PRVKY, O KTORÝCH TREBA ROZHODNÚťKomisia vyjadrí pozície Európskeho spoločenstva, ako sú definované v prílohe k navrhovanému rozhodnutiu pre tieto prvky rozhodnutia.1.1. Rozpočtové otázkyKomisia schváli udelenie finančného absolutória riaditeľovi za rok 2008 na základe správy o audite z 31. decembra 2008, správy rozpočtového výboru o audite za rok 2008 a na základe správy riaditeľa o plnení rozpočtu. Schváli aj rozpočet na roky 2010 – 2011 Energetického spoločenstva v rozsahu 3 250 000 EUR na rok 2010 a 3 380 000 EUR na rok 2011[1], a to na základe príslušných rozpočtových prostriedkov schválených na obidva roky rozpočtovým orgánom.1.2. Pracovný programKomisia schváli plán práce Energetického spoločenstva na roky 2010 – 2011.1.3. Mandát riaditeľaKomisia schváli obnovenie mandátu riaditeľa sekretariátu Energetického spoločenstva na druhé obdobie troch rokov.1.4. Osobitná skupina pre obnoviteľné zdroje energieKomisia schváli založenie osobitnej skupiny pre obnoviteľné zdroje energie, ktorej úlohou bude zamerať sa na vykonávanie nedávno schválenej smernice v Energetickom spoločenstve.2. OSTATNÉ PRVKY2.1. Body bez diskusieKomisia schváli závery predchádzajúcich dvoch zasadnutí stálej skupiny na vysokej úrovni a vezme na vedomie tieto správy:-  správu o vykonávaní Pracovného programu Energetického spoločenstva;-  správu o audite za rok 2008, správu rozpočtového výboru o audite za rok 2008 a správu riaditeľa o plnení rozpočtu za rok 2008;-  správu o prípadoch urovnávania prebiehajúcich sporov.Komisia takisto schváli zloženie poradného výboru založeného na základe pravidiel rokovacieho poriadku na urovnávanie sporov, ktorý v júni 2008 prijala ministerská rada Energetického spoločenstva. Treba poznamenať, že Európske spoločenstvo bude zastupovať úradník z Európskej komisie a že poradný výbor môže vydávať iba nezáväzné stanoviská ministerskej rade.2.2. Pristúpenie nových zmluvných stránKomisia bude podávať správy o stave rokovaní s Moldavskou republikou, Ukrajinou a Tureckom a uvíta žiadosť Gruzínska[2].2.3. Vykonávanie zmluvyKomisia vezme na vedomie správu o rozvoji trhu [doplní sa, keď bude k dispozícii správa].2.4. Bezpečnosť dodávokKomisia uvíta výsledky prvého zasadnutia skupiny Energetického spoločenstva pre bezpečnosť dodávok a zároveň zdôrazňuje potrebu úzkeho prepojenia jej činností s činnosťami Koordinačnej skupiny EÚ pre plyn. Komisia bude ďalej podporovať výmenu stanovísk týkajúcich sa situácie očakávanej v oblasti dodávok elektriny počas leta 2009.2.5. Obnoviteľné zdroje energieKomisia uvíta začatie štúdie o vykonávaní novej smernice EÚ o obnoviteľných zdrojoch energie v kontexte Energetického spoločenstva a schváli vytvorenie osobitnej skupiny, ktorá bude zabezpečovať jej pokračovanie (pozri bod 1.4).2.6. Energetická účinnosťKomisia vezme na vedomie záverečnú správu osobitnej skupiny pre energetickú účinnosť a podporí jej odporúčania týkajúce sa možnosti uplatňovať určité časti legislatívy EÚ týkajúce sa energetickej účinnosti v Energetickom spoločenstve. S cieľom pripraviť príslušné dokumenty a ďalej pomáhať zmluvným stranám pri príprave národných plánov energetickej účinnosti Komisia odporučí predĺžiť mandát osobitnej skupiny do konca roka 2010. NávrhROZHODNUTIE RADY,ktorým sa určuje pozícia Európskeho spoločenstva v rámci ministerskej rady Energetického spoločenstva (v Sarajeve 26. júna 2009)RADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 300 ods. 2 druhý pododsek,so zreteľom na rozhodnutie Rady o uzavretí Zmluvy o Energetickom spoločenstve Európskym spoločenstvom (2006/500/ES – 29. mája 2006), a najmä na jeho články 4 a 5,so zreteľom na návrh Komisie,ROZHODLA TAKTO:Jediný článokVzhľadom na stretnutie ministerskej rady Energetického spoločenstva, ktoré sa má uskutočniť 26. júna 2009 v Sarajeve, je pozícia Spoločenstva, pokiaľ ide o otázky spadajúce do pôsobnosti článku 300 ods. 2 druhého pododseku zmluvy, ustanovená v prílohe k tomuto rozhodnutiu.V BruseliZa RadupredsedaPRÍLOHAPozícia Európskeho spoločenstva-  Európske spoločenstvo schvaľuje udelenie finančného absolutória riaditeľovi sekretariátu Energetického spoločenstva za rok 2008.-  Európske spoločenstvo schvaľuje plán práce Energetického spoločenstva na roky 2010 – 2011.-  Európske spoločenstvo schvaľuje prijatie rozpočtu Energetického spoločenstva na roky 2010 – 2011 v rozsahu 3 250 000 EUR na rok 2010 a 3 380 000 EUR na rok 2011, ktorý zodpovedá príspevku Európskeho spoločenstva maximálne 3 188 250 EUR na rok 2010 a 3 315 780 EUR na rok 2011; a to na základe príslušných rozpočtových prostriedkov schválených na obidva roky rozpočtovým orgánom.-  Európske spoločenstvo schvaľuje obnovenie mandátu riaditeľa sekretariátu Energetického spoločenstva na ďalšie obdobie troch rokov.-  Európske spoločenstvo schvaľuje založenie osobitnej skupiny pre obnoviteľné zdroje energie v súlade s navrhovaným mandátom.[1] Je potrebné poznamenať, že v článkoch 74 a 88 Zmluvy o založení Energetického spoločenstva sa ustanovuje, že ministerská rada Energetického spoločenstva prijíma dvojročný rozpočet Energetického spoločenstva na návrh Európskej komisie. Príslušný návrh Komisie bol prijatý […].[2] Komisia […] predložila Rade odporúčanie s cieľom splnomocniť Komisiu viesť otvorené rokovania týkajúce sa podmienok pristúpenia Gruzínska k Energetickému spoločenstvu.


                          EURÓPSKA
                          KOMISIA

                                                V Bruseli 15. 6. 2015
                                                COM(2015) 291 final

                                                2015/0130 (NLE)

                                        Návrh

                               ROZHODNUTIE RADY

     o podpise v mene Európskej únie Dodatkového protokolu k Dohovoru Rady Európy
                         o predchádzaní terorizmu (CETS č. 196)

SK                                                                                SK
 ---pagebreak---                                           DÔVODOVÁ SPRÁVA

     1.      KONTEXT NÁVRHU
     Bezpečnostná rada OSN prijala 24. septembra 2014 rezolúciu 2178(2014) o zahraničných
     teroristických bojovníkoch podľa kapitoly VII Charty OSN [rezolúcia Bezpečnostnej rady
     OSN 2178(2014)].
     Rada vyzvala v októbri 2014 Komisiu, aby preskúmala možnosti odstránenia možných
     nedostatkov rámcového rozhodnutia o boji proti terorizmu (rámcové rozhodnutie
     2002/475/SVV o boji proti terorizmu, zmenené a doplnené rámcovým rozhodnutím
     2008/919/SVV; ďalej len „rámcové rozhodnutie o boji proti terorizmu“), predovšetkým
     s ohľadom na rezolúciu Bezpečnostnej rady OSN 2178(2014)1. V spoločnom vyhlásení po
     zasadnutí Rady SVV v Rige sa ministri zhodli, že je dôležité zvážiť možné legislatívne
     opatrenia na stanovenie spoločného chápania teroristických trestných činov s ohľadom na
     rezolúciu Bezpečnostnej rady OSN 2178(2014)2. Vo svojom uznesení z 11. februára 2015
     Európsky parlament zdôraznil, že je potrebné o. i. harmonizovať ustanovenie zásady trestnosti
     činov páchaných zahraničnými bojovníkmi a zabraňovať nedostatkom v trestnom stíhaní
     prostredníctvom aktualizácie rámcového rozhodnutia o boji proti terorizmu3.
     Výbor ministrov Rady Európy zriadil 21. januára 2015 Výbor pre zahraničných teroristických
     bojovníkov a súvisiace otázky (COD-CTE). Pod vedením Výboru expertov na terorizmus
     (CODEXTER) bol Výbor pre zahraničných teroristických bojovníkov a súvisiace otázky
     poverený úlohou pripraviť Dodatkový protokol k Dohovoru Rady Európy o predchádzaní
     terorizmu (CETS č. 196).
     Po troch kolách rokovaní v rámci Výboru pre zahraničných teroristických bojovníkov
     a súvisiace otázky (23.–26. februára 2015, 9.– 12. marca 2015 a 23.–26. marca 2015)
     CODEXTER prerokoval a napokon schválil dodatkový protokol 10. apríla 2015 na svojom
     28. plenárnom zasadnutí.
     Parlamentné zhromaždenie Rady Európy vyjadrilo svoje stanovisko k dodatkovému protokolu
     na zasadnutí, ktoré sa uskutočnilo 20.–24. apríla. Dodatkový protokol bol predbežne
     schválený Výborom ministrov 12. mája 2015 na účely jeho konečného prijatia 19. mája 2015.
     Na podpis bude otvorený neskôr.

     2.      PRÁVNE PRVKY NÁVRHU
     2.1     Cieľ a obsah dodatkového protokolu
     Cieľom dodatkového protokolu je uľahčiť rýchle, koordinované a účinné vykonávanie
     určitých aspektov rezolúcie Bezpečnostnej rady OSN 2178 (najmä tých, ktoré sa týkajú
     predchádzania cestovaniu zahraničných teroristických bojovníkov a jeho sledovania),
     presadzovanie spoločného chápania trestných činov súvisiacich so zahraničnými
     teroristickými bojovníkmi a reakcie na ne a všeobecnejšie uľahčiť vyšetrovanie a stíhanie
     činov prípravnej povahy, ktoré môžu viesť k páchaniu teroristických trestných činov,
     a uľahčiť medzinárodnú spoluprácu prostredníctvom intenzívnejšej výmeny informácií.

     1
            Závery Rady z jej zasadnutia 9.–10. októbra 2014, „Zahraniční bojovníci: nadviazanie na závery
            Európskej rady z 30. augusta 2014“, Brusel, 13. októbra 2014, dok. č. 14160/14, bod 3, 6. zarážka.
     2
            Spoločné vyhlásenie z Rigy v nadväznosti na neformálne stretnutie ministrov spravodlivosti a vnútra,
            ktoré sa konalo 29. a 30. januára v Rige, posledná zarážka záverov.
     3
            Uznesenie Európskeho parlamentu z 11. februára 2015 o protiteroristických opatreniach
            (2015/2530(RSP)), bod 26.

SK                                                      2                                                          SK
 ---pagebreak---      Dodatkovým protokolom sa teda stanovuje zásada trestnosti nasledujúcich činov: pridanie sa
     k organizácii alebo skupine osôb na účely terorizmu (článok 2), absolvovanie výcviku na
     terorizmus (článok 3), cestovanie alebo úsilie vycestovať do zahraničia na účely terorizmu
     (článok 4), poskytovanie alebo zhromažďovanie finančných prostriedkov na takéto cesty
     (článok 5) a organizovanie a uľahčenie takýchto ciest (článok 6). Cieľom článku 7 je napokon
     zlepšenie výmeny informácií tým, že zaväzuje zmluvné strany, aby určili kontaktné miesto na
     účely včasného poskytovania informácií a vybavovania žiadostí o informácie.
     Článok 2 sa považuje za dôležitý nástroj v oblasti účinného vyšetrovania a trestného stíhania
     osôb, ktoré prispievajú svojimi činnosťami k páchaniu teroristických trestných činov
     teroristických skupín. Článkom 3 sa stanovuje zásada trestnosti činov prípravnej povahy,
     t. j. absolvovanie výcviku na terorizmus, čím sa dopĺňa existujúci trestný čin poskytovania
     výcviku na terorizmus vymedzený v článku 7 Dohovoru Rady Európy o predchádzaní
     terorizmu (CETS č. 196). Zároveň ustanovenie v článku 3 zvyšuje právnu istotu a účinnosť
     článkov 4 až 6 dodatkového protokolu tým, že stanovuje vymedzenie absolvovania výcviku
     na terorizmus, ktoré sa uvádza ako jeden z cieľov cestovania. Účelom článkov 4 až 6 je
     transpozícia normatívneho odseku 6 písm. a) až c) rezolúcie Bezpečnostnej rady OSN
     2178(2014). Rozširuje sa nimi rozsah uplatňovania stanovenia zásady trestnosti činov
     prípravnej povahy nad rámec činov vymedzených Dohovorom Rady Európy o predchádzaní
     terorizmu (CETS č. 196) (t. j. verejné nabádanie, výcvik a nábor na terorizmus).
     Ustanovením intenzívnejšej výmeny informácií/kontaktných miest v článku 7 sa
     v dodatkovom protokole reaguje na požiadavku stanovenú v normatívnom odseku 3 rezolúcie
     Bezpečnostnej rady OSN 2178(2014) týkajúcu sa posilnenia medzinárodnej spolupráce,
     konkrétne posilnením predchádzania cestovaniu do tretích krajín na účely páchania
     teroristických trestných činov alebo účasti na činnostiach výcviku na terorizmus a jeho
     vyšetrovania4.

     2.2     Právny základ navrhovaného rozhodnutia
     Z ustálenej judikatúry vyplýva, že voľba právneho základu v prípade opatrenia EÚ musí byť
     založená na objektívnych prvkoch, ktoré môžu byť súdne preskúmané; medzi tieto prvky patrí
     cieľ a obsah predmetného opatrenia5. Ak z preskúmania opatrenia Európskej únie vyplynie, že
     má dvojaký účel alebo dva komponenty, a ak sa jeden z nich dá určiť za hlavný alebo
     prevažujúci účel alebo komponent, kým druhý je len vedľajší, opatrenie sa musí zakladať len
     na jednom právnom základe, a to na tom základe, ktorý si vyžaduje tento hlavný alebo
     prevažujúci účel alebo komponent6.
     Hlavným účelom dodatkového protokolu je stanoviť trestné činy súvisiace s terorizmom,
     v prípade ktorých prináleží Únii právomoc na základe článku 83 ods. 1 ZFEÚ. Právny základ
     podpisu dodatkového protokolu musí preto zahŕňať článok 83 ods. 1 ZFEÚ.
     Žiadny dodatočný právny základ sa nevyžaduje. Cieľom článku 7 (o posilnenej výmene
     informácií prostredníctvom určenia kontaktných miest) je uľahčiť odhaľovanie cestujúcich
     osôb alebo osôb pokúšajúcich sa o vycestovanie, predchádzanie takémuto cestovaniu a jeho
     vyšetrovanie a tým posliniť praktické vykonávanie článku 4 dodatkového protokolu7. Jeho
     povaha je preto doplnková.

     4
            Pozri aj bod 63 dôvodovej správy k dodatkovému protokolu.
     5
            Pozri napríklad vec C-490/10 Parlament/Rada, EU:C:2012:525, bod 44 a tam citovanú judikatúru.
     6
            Vec C-490/10 Parlament/Rada, bod 46.
     7
            Pozri body 64 až 68 dôvodovej správy k dodatkovému protokolu.

SK                                                      3                                                   SK
 ---pagebreak---      2.3     Nevyhnutnosť navrhovaného rozhodnutia
     V článku 3 ods. 2 ZFEÚ sa stanovuje, že Únia má výlučnú právomoc „uzavrieť medzinárodnú
     dohodu, ... ak môžu byť uzavretím zmlúv dotknuté spoločné pravidlá alebo pozmenený rozsah
     ich pôsobnosti.“ Medzinárodnou dohodou môžu byť dotknuté spoločné pravidlá alebo
     pozmenený rozsah ich pôsobnosti, ak sa oblasť upravená dohodou prekrýva s právnymi
     predpismi Únie alebo ak je do väčšej miery upravená právnymi predpismi Únie8. Navyše pri
     posudzovaní toho, či je nejaká oblasť upravená do väčšej miery právnymi predpismi Únie, je
     nutné zohľadniť nielen právne predpisy Únie týkajúce sa danej oblasti v ich súčasnej podobe,
     ale aj ich budúci vývoj do tej miery, do akej sa dá predvídať9.
     Únia už prijala opatrenia v oblasti upravenej dodatkovým protokolom vrátane ustanovení
     trestného práva hmotného, ako aj ustanovenia o intenzívnejšej výmene informácií.
     Právny rámec EÚ upravujúci trestné činy súvisiace s terorizmom je stanovený v rámcovom
     rozhodnutí o boji proti terorizmu. Dodatkovým protokolom sa rozširuje vymedzenie trestných
     činov, v prípade ktorých sa musí uplatňovať zásada trestnosti10, resp. zavádza sa ním
     stanovenie trestných činov podobných trestným činom už upravených rámcovým
     rozhodnutím11.
     K príslušným nástrojom Únie súvisiacim s policajnou spoluprácou patrí najmä:
     a) rámcové rozhodnutie Rady 2006/960/SVV z 18. decembra 2006 o zjednodušení výmeny
     informácií a spravodajských informácií medzi orgánmi presadzovania práva členských štátov
     Európskej únie12,
     b) rozhodnutie Rady 2008/615/SVV z 23. júna 2008 o zintenzívnení cezhraničnej spolupráce,
     najmä v boji proti terorizmu a cezhraničnej trestnej činnosti (prümské rozhodnutie) 13 a
     c) rozhodnutie Rady 2005/671/SVV o výmene informácií a spolupráci v oblasti trestných
     činov terorizmu14.
     Týmito nástrojmi sa reguluje na jednej strane výmena informácií na účely vyšetrovania
     trestných činov v záležitostiach týkajúcich sa terorizmu a na druhej strane vytvorenie
     kontaktných miest na účely takejto výmeny informácií. Predovšetkým Europol podporuje
     policajnú spoluprácu medzi členskými štátmi a medzi členskými štátmi a vybratými tretími
     štátmi s cieľom primerane reagovať na fenomén zahraničných teroristických bojovníkov.
     Uzavretím dodatkového protokolu môžu byť preto dotknuté spoločné pravidlá prípadne
     pozmenený rozsah ich pôsobnosti.
     Okrem toho, pokiaľ ide o predvídateľný budúci vývoj právnych predpisov Únie, v súčasnosti
     prebiehajú v nadväznosti na výzvu Rady týkajúcu sa preskúmania možností prekonania
     prípadných nedostatkov v existujúcom právnom rámci diskusie o možnej revízii rámcového
     rozhodnutia, najmä s ohľadom na rezolúciu Bezpečnostnej rady OSN 2178(2014).
     Ako bolo oznámené v Európskom programe v oblasti bezpečnosti, Komisia začne posúdenie
     vplyvov v roku 2015 s cieľom prípadnej aktualizácie rámcového rozhodnutia o boji proti

     8
            Vec 22/70, Komisia/Rada [1971] Zb. s. 263, tzv. vec ERTA.
     9
            Vec C-66/13, Green Network, EU:C:2014:2399, body 61 až 64 a tam citovanú judikatúru.
     10
            Články 3 až 6 dodatkového protokolu.
     11
            Článok 2 dodatkového protokolu, ktorým sa analogicky k článku 2 rámcového rozhodnutia o boji proti
            terorizmu stanovuje zásada trestnosti účasti na činnostiach teroristických skupín.
     12
            Ú. v. EÚ L 389, 29.12.2006, s. 9.
     13
            Ú. v. EÚ L 210, 6.6.2008, s. 1.
     14
            Ú. v. EÚ L 253, 29.9.2005, s. 22.

SK                                                          4                                                    SK
 ---pagebreak---      terorizmu v roku 2016, s prihliadnutím na rokovania o dodatkovom protokole k Dohovoru
     Rady Európy o predchádzaní terorizmu15.
     Navrhované rozhodnutie je preto nevyhnutné, keďže dodatkový protokol musí byť podpísaný
     v mene Únie.

     3.      ÚZEMNÁ PÔSOBNOSŤ
     Dodatkový protokol podpísaný a napokon uzatvorený Európskou úniou je v súlade
     s protokolom č. 22 k Zmluve o Európskej únii záväzný pre všetky členské štáty EÚ
     s výnimkou Dánska a uplatňuje sa vo všetkých týchto členských štátoch EÚ s výnimkou
     Dánska.
     Dodatkový protokol podpísaný a napokon uzatvorený Európskou úniou je v súlade
     s protokolom č. 21 k Zmluve o Európskej únii pre Spojené kráľovstvo záväzný a uplatňuje sa
     v ňom iba vtedy, keď tento členský štát oznámi Rade svoje želanie zúčastniť sa na prijatí
     a uplatňovaní tohto nástroja.

     15
            Oznámenie Komisie Európskemu parlamentu, Rade, Európskemu hospodárskemu a sociálnemu výboru
            a Výboru regiónov, Európsky program v oblasti bezpečnosti, COM(2015) 185 final z 28. apríla 2015,
            zatiaľ neuverejnené v Úradnom vestníku Európskej únie.

SK                                                     5                                                        SK
 ---pagebreak---                                                           2015/0130 (NLE)

                                                 Návrh

                                       ROZHODNUTIE RADY

       o podpise v mene Európskej únie Dodatkového protokolu k Dohovoru Rady Európy
                           o predchádzaní terorizmu (CETS č. 196)

     RADA EURÓPSKEJ ÚNIE,
     so zreteľom na Zmluvu o fungovaní Európskej únie, a najmä na jej článok 83 ods. 1 v spojení
     s jej článkom 218 ods. 5,
     so zreteľom na návrh Európskej komisie,
     keďže:
     (1)      Rada splnomocnila 1. apríla 2015 Komisiu, aby začala rokovania o Dodatkovom
              protokole k Dohovoru Rady Európy o predchádzaní terorizmu (CETS č. 196).
     (2)      Cieľom dodatkového protokolu je uľahčenie vykonávania rezolúcie Bezpečnostnej
              rady Organizácie Spojených národov 2178(2014) o zahraničných teroristických
              bojovníkoch a najmä stanovenie zásady trestnosti určitých činov uvedených
              v normatívnom odseku 6 uvedenej rezolúcie.
     (3)      Spoločné chápanie trestných činov súvisiacich so zahraničnými teroristickými
              bojovníkmi a trestných činov prípravnej povahy, ktoré môžu viesť k páchaniu
              teroristických trestných činov, by prispelo k ďalšiemu zefektívneniu mechanizmov
              trestného súdnictva a spolupráce na úrovni Únie a na medzinárodnej úrovni.
     (4)      Dodatkový protokol by sa preto mal podpísať v mene Európskej únie
     (5)      [V súlade s článkom 3 protokolu (č. 21) o postavení Spojeného kráľovstva a Írska
              s ohľadom na priestor slobody, bezpečnosti a spravodlivosti, ktorý je pripojený
              k Zmluve o Európskej únii a Zmluve o fungovaní Európskej únie, Spojené kráľovstvo
              oznámilo želanie zúčastniť sa na prijatí a uplatňovaní tohto rozhodnutia.]
     (6)      ALEBO: [V súlade s článkami 1 a 2 protokolu (č. 21) o postavení Spojeného
              kráľovstva a Írska s ohľadom na priestor slobody, bezpečnosti a spravodlivosti, ktorý
              je pripojený k Zmluve o Európskej únii a Zmluve o fungovaní Európskej únie, a bez
              toho, aby bol dotknutý článok 4 uvedeného protokolu, sa Spojené kráľovstvo
              nezúčastňuje na prijatí tohto rozhodnutia a nie je ním viazané ani nepodlieha jeho
              uplatňovaniu.]
     (7)      V súlade s článkami 1 a 2 protokolu (č. 22) o postavení Dánska, ktorý je pripojený
              k Zmluve o Európskej únii a Zmluve o fungovaní Európskej únie, sa Dánsko
              nezúčastňuje na prijatí tohto rozhodnutia, nie je ním viazané ani nepodlieha jeho
              uplatňovaniu.

SK                                                  6                                                 SK
 ---pagebreak---      PRIJALA TOTO ROZHODNUTIE:

                                              Článok 1
     Týmto sa v mene Európskej únie schvaľuje podpis Dodatkového protokolu k Dohovoru Rady
     Európy o predchádzaní terorizmu (CETS č. 196) s výhradou jeho uzavretia. Znenie
     dodatkového protokolu, ktorý sa má podpísať, je pripojené k tomuto rozhodnutiu.

                                              Článok 2
     Generálny sekretariát Rady udelí osobe(ám), ktorú(é) určí vyjednávač protokolu, plnú moc na
     podpísanie protokolu s výhradou jeho uzavretia.

                                              Článok 3
     Toto rozhodnutie nadobúda účinnosť po jeho prijatí.
     V Bruseli

                                                Za Radu
                                                predseda

SK                                                7                                                SK
 ---documentbreak---                           EURÓPSKA
                          KOMISIA

                                                V Bruseli 15. 6. 2015
                                                COM(2015) 291 final

                                                ANNEX 1

                                      PRÍLOHA

                                          k

                                    návrhu
                               ROZHODNUTIA RADY

     o podpise v mene Európskej únie Dodatkového protokolu k Dohovoru Rady Európy
                         o predchádzaní terorizmu (CETS č. 196)

SK                                                                                SK
 ---pagebreak---                                              PRÍLOHA
                                                  k

                                           návrhu
                                      ROZHODNUTIA RADY

       o podpise v mene Európskej únie Dodatkového protokolu k Dohovoru Rady Európy
                           o predchádzaní terorizmu (CETS č. 196)

     Dodatkový protokol k Dohovoru Rady Európy o predchádzaní terorizmu (CETS č. 196)

     Členské štáty Rady Európy a ostatné zmluvné strany Dohovoru Rady Európy o predchádzaní
     terorizmu (CETS č. 196), signatári tohto protokolu,

     uvedomujúc si, že cieľom Rady Európy je dosiahnutie väčšej jednoty medzi jej členmi;

     želajúc si ďalej posilniť úsilie zamerané na predchádzanie a potláčanie terorizmu vo všetkých
     jeho formách, a to v Európe i na celosvetovej úrovni, pri súčasnom dodržiavaní ľudských práv
     a zásad právneho štátu;

     pripomínajúc ľudské práva a základné slobody, ktoré sú zakotvené najmä v Dohovore
     o ochrane ľudských práv a základných slobôd (ETS č. 5) a v jeho protokoloch, ako aj
     v Medzinárodnom pakte o občianskych a politických právach;

     vyjadrujúc vážne znepokojenie nad hrozbou, ktorú predstavujú osoby, ktoré cestujú do
     zahraničia na účely páchania alebo podpory páchania teroristických činov alebo účasti na
     nich, alebo na účely poskytovania alebo absolvovania výcviku na terorizmus na území iného
     štátu;

     so zreteľom na rezolúciu č. 2178 (2014), ktorú prijala Bezpečnostná rada OSN na svojom
     7272. zasadnutí 24. septembra 2014, a najmä na jej body 4 až 6;

     berúc do úvahy, že je vhodné Dohovor Rady Európy o predchádzaní terorizmu v určitých
     ohľadoch doplniť,

     sa dohodli takto:

     Článok 1 – Účel
     Účelom tohto protokolu je doplniť ustanovenia Dohovoru Rady Európy o predchádzaní
     terorizmu, ktorý bol otvorený na podpis vo Varšave 16. mája 2005 (ďalej len „dohovor“),
     pokiaľ ide o ustanovenie zásady trestnosti činov uvedených v článkoch 2 až 6 tohto protokolu,
     a tým posilniť úsilie strán pri predchádzaní terorizmu a jeho negatívnym účinkom na úplné
     uplatňovanie ľudských práv, najmä práva na život, prijímaním opatrení na vnútroštátnej

SK                                                2                                                  SK
 ---pagebreak---      úrovni a prostredníctvom medzinárodnej spolupráce s náležitým ohľadom na existujúce platné
     dvojstranné alebo mnohostranné zmluvy alebo dohody medzi zmluvnými stranami.

     Článok 2 – Pridanie sa k organizácii alebo skupine osôb na účely terorizmu

     1.      Na účely tohto protokolu „pridanie sa k organizácii alebo skupine osôb na účely
             terorizmu“ je zapojenie sa do činnosti organizácie alebo skupiny osôb na účely
             spáchania alebo podieľania sa na spáchaní jedného teroristického činu alebo
             viacerých teroristických činov organizáciou alebo skupinou osôb.
     2.      Každá zmluvná strana prijme opatrenia potrebné na ustanovenie „pridania sa
             k organizácii alebo skupine osôb na účely terorizmu“, ako je vymedzené v odseku 1,
             za trestný čin podľa jej vnútroštátneho právneho poriadku, ak je páchaný protiprávne
             a úmyselne.

     Článok 3 – Absolvovanie výcviku na terorizmus

     1.      Na účely tohto protokolu „absolvovanie výcviku na terorizmus“ je získavanie
             inštrukcií vrátane znalostí alebo praktických zručností od inej osoby týkajúcich sa
             výroby alebo použitia výbušnín, strelných zbraní alebo iných zbraní, alebo
             škodlivých či nebezpečných látok, alebo týkajúcich sa iných osobitných metód alebo
             techník na účely vykonávania alebo podieľania sa na spáchaní teroristického
             trestného činu.
     2.      Každá zmluvná strana prijme opatrenia potrebné na ustanovenie „absolvovania
             výcviku na terorizmus“, ako je vymedzené v odseku 1, za trestný čin podľa jej
             vnútroštátneho právneho poriadku, ak je spáchaný protiprávne a úmyselne.

     Článok 4 – Cestovanie do zahraničia na účely terorizmu

     1.      Na účely tohto protokolu „cestovanie do zahraničia na účely terorizmu“ je cestovanie
             do štátu, ktorý nie je štátom štátnej príslušnosti ani pobytu cestujúceho, na účely
             páchania teroristických činov, podpory páchania teroristických činov alebo účasti na
             nich, alebo na účely poskytovania alebo absolvovania výcviku na terorizmus na
             území iného štátu.
     2.      Každá zmluvná strana prijme opatrenia potrebné na ustanovenie „cestovania do
             zahraničia na účely terorizmu“, ako je vymedzené v odseku 1, z jej územia alebo jej
             štátnymi príslušníkmi, za trestný čin podľa jej vnútroštátneho právneho poriadku, ak
             je spáchaný protiprávne a úmyselne. Každá zmluvná strana môže pritom stanoviť
             podmienky požadované podľa jej ústavných zásad a v súlade s týmito zásadami.
     3.      Každá zmluvná strana v súlade so svojím vnútroštátnym právnym poriadkom prijme
             aj opatrenia potrebné na ustanovenie pokusu trestného činu za trestný čin vo vzťahu
             k trestným činom stanoveným v tomto článku.

     Článok 5 – Financovanie cestovania do zahraničia na účely terorizmu
     1.      Na účely tohto protokolu „financovanie cestovania do zahraničia na účely terorizmu“
             je poskytovanie alebo zhromažďovanie, akýmkoľvek spôsobom, priamo alebo

SK                                                3                                                 SK
 ---pagebreak---             nepriamo, finančných prostriedkov úplne alebo čiastočne umožňujúcich akejkoľvek
            osobe cestovanie do zahraničia na účely terorizmu, ako je vymedzené v článku 4 ods.
            1 tohto protokolu, s vedomím, že finančné prostriedky sú úplne alebo čiastočne
            určené na tento účel.
     2.     Každá zmluvná strana prijme opatrenia potrebné na ustanovenie „financovania
            cestovania do zahraničia na účely terorizmu“, ako je vymedzené v odseku 1, za
            trestný čin podľa jej vnútroštátneho právneho poriadku, ak je páchaný protiprávne
            a úmyselne.

     Článok 6 – Organizovanie alebo iné uľahčenie cestovania do zahraničia na účely
     terorizmu
     1.     Na účely tohto protokolu „organizovanie alebo iné uľahčenie cestovania do
            zahraničia na účely terorizmu“ je akékoľvek konanie s cieľom zorganizovať alebo
            uľahčiť akejkoľvek osobe cestovanie do zahraničia na účely terorizmu, ako je
            vymedzené v článku 4 ods. 1 tohto protokolu, s vedomím, že takto poskytnutá pomoc
            je na účely terorizmu.
     2.     Každá zmluvná strana prijme opatrenia potrebné na ustanovenie „organizovania
            alebo iného uľahčenia cestovania do zahraničia na účely terorizmu“, ako je
            vymedzené v odseku 1, za trestný čin podľa jej vnútroštátneho právneho poriadku, ak
            je páchaný protiprávne a úmyselne.

     Článok 7 – Výmena informácií
     1.     Bez toho, aby bol dotknutý článok 3 odsek 2 písm. a) dohovoru, každá zmluvná
            strana prijme v súlade so svojimi vnútroštátnymi právnymi predpismi a
            s existujúcimi medzinárodnými záväzkami opatrenia potrebné na posilnenie včasnej
            výmeny všetkých dostupných relevantných informácií medzi zmluvnými stranami
            týkajúcich sa osôb cestujúcich do zahraničia na účely terorizmu, v zmysle
            vymedzenia v článku 4. Na tento účel každá zmluvná strana určí kontaktné miesto,
            ktoré bude k dispozícii 24 hodín denne, sedem dní v týždni.
     2.     Zmluvná strana môže určiť už existujúce kontaktné miesto podľa odseku 1.
     3.     Kontaktné miesto zmluvnej strany musí byť schopné urýchlene komunikovať
            s kontaktným miestom inej zmluvnej strany.

     Článok 8 – Podmienky a záruky

     1.     Každá zmluvná strana zabezpečí, aby vykonávanie tohto protokolu vrátane
            zavedenia, vykonávania a uplatňovania zásady trestnosti podľa článkov 2 až 6 sa
            uskutočnilo pri dodržiavaní ľudských práv, najmä práva na slobodu pohybu, slobodu
            prejavu, slobodu združovania a slobodu vierovyznania, ako je to uvedené
            v Dohovore o ochrane ľudských práv a základných slobôd, Medzinárodnom pakte
            o občianskych a politických právach a iných záväzkoch podľa medzinárodného
            práva, ak sú pre zmluvnú stranu platné.
     2.     Zavedenie, vykonávanie a uplatňovanie zásady trestnosti podľa článkov 2 až 6 tohto
            protokolu by malo ďalej podliehať zásade proporcionality s prihliadnutím na
            legitímne sledované ciele a na ich potrebu v demokratickej spoločnosti a malo by

SK                                              4                                                 SK
 ---pagebreak---             vylúčiť každú     formu    svojvôle   alebo   diskriminačného    alebo    rasistického
            zaobchádzania.

     Článok 9 – Vzťah medzi týmto protokolom a dohovorom
     Slová a pojmy uvedené v tomto protokole sa vykladajú v zmysle Dohovoru. Medzi
     zmluvnými stranami sa všetky ustanovenia dohovoru uplatňujú primerane, s výnimkou
     článku 9.

     Článok 10 – Podpis a nadobudnutie platnosti
     1.     Tento protokol je otvorený na podpis signatárom dohovoru. Podlieha ratifikácii,
            prijatiu alebo schváleniu. Signatár nemôže ratifikovať, prijať alebo schváliť tento
            protokol, pokiaľ predtým neratifikoval, neprijal alebo neschválil dohovor, alebo tak
            nerobí súbežne. Ratifikačné listiny, listiny o prijatí alebo schválení sa uložia
            u generálneho tajomníka Rady Európy.
     2.     Tento protokol nadobúda platnosť prvým dňom mesiaca nasledujúceho po uplynutí
            troch mesiacov od uloženia šiestej ratifikačnej listiny, listiny o prijatí alebo
            schválení, z toho aspoň štyroch členských štátov Rady Európy.
     3.     Pre každý signatársky štát, ktorý následne uloží svoju ratifikačnú listinu, listinu
            o prijatí alebo schválení, nadobúda tento protokol platnosť prvým dňom mesiaca
            nasledujúceho po uplynutí troch mesiacov odo dňa uloženia ratifikačnej listiny,
            listiny o prijatí alebo schválení.

     Článok 11 – Pristúpenie k protokolu
     1.     Po nadobudnutí platnosti tohto protokolu môže každý štát, ktorý pristúpil
            k dohovoru, pristúpiť aj k tomuto protokolu alebo tak urobiť súbežne.
     2.     Pre každý pristupujúci štát k protokolu podľa odseku 1 protokol nadobúda platnosť
            prvým dňom mesiaca nasledujúceho po uplynutí troch mesiacov odo dňa uloženia
            listiny o prístupe u generálneho tajomníka Rady Európy.

     Článok 12 – Územná pôsobnosť
     1.     Každý štát alebo Európska únia môže v čase podpisu alebo pri uložení svojich
            ratifikačných listín, listín o prijatí, schválení alebo prístupe vymedziť územie alebo
            územia, na ktoré sa uplatňovanie tohto protokolu vzťahuje.
     2.     Každá zmluvná strana môže kedykoľvek neskôr vyhlásením adresovaným
            generálnemu tajomníkovi Rady Európy rozšíriť pôsobnosť tohto protokolu na
            akékoľvek iné územie uvedené v tomto vyhlásení. Vo vzťahu k tomuto územiu
            protokol nadobúda platnosť prvým dňom mesiaca po uplynutí troch mesiacov odo
            dňa prijatia tohto vyhlásenia generálnym tajomníkom Rady Európy.
     3.     Vyhlásenia vydané podľa predchádzajúcich dvoch odsekov možno vo vzťahu
            k akémukoľvek územiu odvolať oznámením adresovaným generálnemu tajomníkovi
            Rady Európy. Späťvzatie nadobúda platnosť prvým dňom mesiaca po uplynutí
            obdobia troch mesiacov odo dňa prijatia tohto oznámenia generálnym tajomníkom
            Rady Európy.

SK                                                5                                                  SK
 ---pagebreak---      Článok 13 – Vypovedanie
     1.      Každá zmluvná strana môže kedykoľvek vypovedať tento protokol oznámením
             adresovaným generálnemu tajomníkovi Rady Európy.
     2.      Vypovedanie nadobúda platnosť prvým dňom mesiaca po uplynutí troch mesiacov
             odo dňa prijatia oznámenia generálnym tajomníkom Rady Európy.
     3.      Vypovedanie dohovoru má automaticky za následok vypovedanie tohto protokolu.

     Článok 14 – Informácie
     Generálny tajomník Rady Európy informuje členské štáty Rady Európy, Európsku úniu,
     nečlenské štáty, ktoré sa zúčastňovali na vypracovaní tohto protokolu, ako aj každý štát, ktorý
     pristúpil alebo bol prizvaný pristúpiť k tomuto dohovoru, o:

     a)        každom podpise;

     b)        uložení každej ratifikačnej listiny, listiny o prijatí, schválení alebo prístupe;

     c)        každom dátume nadobudnutia platnosti tohto protokolu podľa článkov 10 a 11;

     d)         každom inom úkone, vyhlásení, oznámení alebo informovaní vzťahujúcom sa na
     tento protokol.

     Na dôkaz toho podpísaní, riadne na to splnomocnení, podpísali tento protokol.

     V Bruseli 19. mája 2015 v anglickom a francúzskom jazyku, pričom obe znenia majú rovnakú
     platnosť, v jednom vyhotovení, ktoré bude uložené v archíve Rady Európy. Generálny
     tajomník Rady Európy odovzdá overené kópie všetkým členským štátom Rady Európy,
     Európskej únii, nečlenským štátom, ktoré sa zúčastňovali na vypracovaní tohto protokolu,
     a štátom, ktoré bol prizvané, aby k nemu pristúpili.

SK                                                   6                                                 SK


               EURÓPSKA KOMISIA
            V Bruseli3. 10. 2016
            COM(2016) 630 final
            2016/0307(NLE)
            Návrh
            ROZHODNUTIE RADY
            o uzavretí Dohody vo forme výmeny listov medzi Európskou úniou a Brazílskou federatívnou republikou podľa článku XXIV:6 a článku XXVIII Všeobecnej dohody o clách a obchode (GATT) 1994, ktorá sa týka zmeny koncesií v listine Chorvátskej republiky v rámci jej pristúpenia k Európskej únii

               DÔVODOVÁ SPRÁVA

               1.KONTEXT NÁVRHU

               •Dôvody a ciele návrhu

               Pristúpením Chorvátskej republiky rozšírila Európska únia svoju colnú úniu. V dôsledku toho sa od Európskej únie podľa pravidiel Svetovej obchodnej organizácie (WTO) vyžadovalo (článok XXIV:6 dohody GATT 1994), aby začala rokovania s členmi WTO, ktorí majú právo rokovať súvisiace s listinou colných koncesií Chorvátska, aby sa nakoniec dohodlo na kompenzačnom vyrovnaní. Takéto vyrovnanie je splatné, ak prijatie vonkajšieho colného režimu EÚ spôsobí zvýšenie ciel nad úroveň, ku ktorej sa pristupujúci štát v rámci WTO zaviazal.

               Dňa 15. júla 2013 Rada poverila Komisiu začať rokovania podľa článku XXIV:6 dohody GATT 1994. Komisia rokovala s členmi WTO, ktorí majú právo rokovať, o odvolaní osobitných koncesií v súvislosti s odvolaním listiny Chorvátskej republiky v rámci jej pristúpenia k Európskej únii.

               Výsledkom rokovaní s Brazílskou federatívnou republikou bol návrh dohody vo forme výmeny listov, ktorá bola parafovaná 12. júla 2016 v Ženeve („dohoda“). V tomto návrhu sa preto od Rady žiada, aby prijala rozhodnutie o uzatvorení dohody vo forme výmeny listov s Brazílskou federatívnou republikou. Zároveň sa predkladá aj samostatný návrh na podpis tejto dohody.

               •Súlad s existujúcimi ustanoveniami v danej oblasti politiky

                  Tento návrh je v súlade s praxou EÚ, ktorá sa uplatňovala po predchádzajúcich rozšíreniach EÚ.

               •Súlad s ostatnými politikami Únie

                  Tento návrh dodržiava prax EÚ, ktorá je v súlade s vonkajšou činnosťou EÚ a priemyselnou a poľnohospodárskou politikou EÚ.

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

                  Článok 207 Zmluvy o fungovaní Európskej únie (ZFEÚ) v spojení s článkom 218 ods. 6 písm. a) bodom v) ZFEÚ, ktorý sa týka uzatvárania medzinárodných dohôd.

               •Subsidiarita (v prípade inej ako výlučnej právomoci)

               Tento návrh patrí do výlučnej právomoci Únie podľa článku 3 ods. 1 písm. e) Zmluvy o fungovaní Európskej únie. Zásada subsidiarity sa preto neuplatňuje.

               •Proporcionalita

               Brazílska federatívna republika bola dotknutá odvolaním koncesií Chorvátskej republiky. Kompenzačné vyrovnania nepresahujú príslušné práva Brazílie. Návrh je v súlade so zásadou proporcionality.

               •Výber nástroja

               Na základe článku 218 ods. 6 písm. a) ZFEÚ sa vyžaduje rozhodnutie Rady o uzatvorení dohody.

               3.KONZULTÁCIE SO ZAINTRESOVANÝMI STRANAMI

               •Konzultácie so zainteresovanými stranami

                  S Radou (Výborom pre obchodnú politiku) sa viedli pravidelné konzultácie o obsahu rokovaní a ich napredovaní. Európsky parlament (Výbor pre medzinárodný obchod) bol informovaný.

               4.VPLYV NA ROZPOČET

                  Pozri finančný výkaz.

               5.OSTATNÉ PRVKY

               •Plány vykonávania

                  V tomto návrhu sa od Rady žiada, aby prijala rozhodnutie o uzatvorení dohody vo forme výmeny listov s Brazílskou federatívnou republikou. Zároveň sa Rade predkladá aj samostatný návrh na podpis tejto dohody.

               Výsledky dohody možno zhrnúť takto:

               Zvýšenie colnej kvóty EÚ „kusy z hydiny druhu Gallus domesticus, mrazené“ (pridelenej Brazílii) o 4 766 ton, čísla colných položiek 0207.14.10, 0207.14.50 a 0207.14.70, pričom súčasná sadzba v rámci kvóty vo výške 0 % zostáva zachovaná.

               Zvýšenie colnej kvóty EÚ „kusy z moriakov alebo moriek, mrazené“ (pridelenej Brazílii) o 610 ton, čísla colných položiek 0207.27.10, 0207.27.20 a 0207.27.80, pričom súčasná sadzba v rámci kvóty vo výške 0 % zostáva zachovaná.

               Zvýšenie colnej kvóty EÚ „surový trstinový cukor, určený na rafináciu“ v rámci sadzby erga omnes o 36 000 ton, čísla colných položiek 1701.13.10 a 1701.14.10, pričom súčasná sadzba v rámci kvóty vo výške 98 EUR za tonu zostáva zachovaná.

               Zvýšenie colnej kvóty EÚ „surový trstinový cukor, určený na rafináciu“ (pridelenej Brazílii) o 78 000 ton, čísla colných položiek 1701.13.10 a 1701.14.10, pričom súčasná sadzba v rámci kvóty vo výške 98 EUR za tonu zostáva zachovaná.

               Pokiaľ ide o colnú kvótu vo výške 78 000 ton pridelenú Brazílii v rámci colnej kvóty EÚ pre „surový trstinový cukor, určený na rafináciu“, čísla colných položiek 1701.13.10 a 1701.14.10, napriek viazanej sadzbe v rámci kvóty vo výške 98 EUR za tonu, EÚ autonómne uplatní:

               –počas prvých šiestich rokov, počas ktorých je tento objem k dispozícii, sadzbu v rámci kvóty vo výške maximálne 11 EUR za tonu, a

               –v siedmom roku, počas ktorého je tento objem k dispozícii, sadzbu v rámci kvóty vo výške maximálne 54 EUR za tonu.

               Komisia prijme podľa článku 187 písm. a) nariadenia o jednotnej spoločnej organizácii trhov [nariadenie (ES) č. 1308/2013] vykonávacie nariadenia na rozšírenie a spravovanie týchto kvót.

               Tieto vykonávacie opatrenia sa pripravujú zároveň s týmto návrhom.

               2016/0307 (NLE)

               Návrh

               ROZHODNUTIE RADY

               o uzavretí Dohody vo forme výmeny listov medzi Európskou úniou a Brazílskou federatívnou republikou podľa článku XXIV:6 a článku XXVIII Všeobecnej dohody o clách a obchode (GATT) 1994, ktorá sa týka zmeny koncesií v listine Chorvátskej republiky v rámci jej pristúpenia k Európskej únii

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s článkom 218 ods. 6 druhým pododsekom písm. a) bodom v),

               so zreteľom na návrh Európskej komisie,

               so zreteľom na súhlas Európskeho parlamentu,

               keďže:

               (1)Rada poverila 15. júla 2013 Komisiu, aby v rámci pristúpenia Chorvátskej republiky k Únii začala rokovania s určitými ďalšími členmi Svetovej obchodnej organizácie podľa článku XXIV:6 Všeobecnej dohody o clách a obchode 1994 („GATT 1994“).

               (2)Komisia viedla rokovania v súlade so smernicami na rokovania prijatými Radou.

               (3)Uvedené rokovania sa ukončili a 12. júla 2016 bola parafovaná Dohoda vo forme výmeny listov medzi Úniou a Brazílskou federatívnou republikou podľa článku XXIV:6 a článku XXVIII dohody GATT 1994, ktorá sa týka zmeny koncesií v listine Chorvátskej republiky v rámci jej pristúpenia k Únii.

               (4)Dohoda bola podpísaná v mene Únie dňa […], s výhradou jej uzavretia k neskoršiemu dátumu, v súlade s rozhodnutím Rady […]
                  1
               .

               (5)Dohoda by sa mala schváliť,

               PRIJALA TOTO ROZHODNUTIE:

               Článok 1

               Dohoda vo forme výmeny listov medzi Európskou úniou a Brazílskou federatívnou republikou podľa článku XXIV:6 a článku XXVIII Všeobecnej dohody o clách a obchode 1994, ktorá sa týka zmeny koncesií v listine Chorvátskej republiky v rámci jej pristúpenia k Európskej únii, sa v mene Únie schvaľuje.

               Text dohody je pripojený k tomuto rozhodnutiu.

               Článok 2

               Predseda Rady určí osobu splnomocnenú vykonať v mene Únie oznámenie uvedené v dohode.

               Článok 3

               Toto rozhodnutie nadobúda účinnosť dátumom jeho prijatia. Uverejní sa v Úradnom vestníku Európskej únie.

               Dátum nadobudnutia platnosti dohody uverejní Generálny sekretariát Rady v Úradnom vestníku Európskej únie.

               V Bruseli

                     Za Radu

                     predseda

                        FINANČNÝ VÝKAZ

                        DÁTUM:

                        1.

                        ROZPOČTOVÝ RIADOK:

                        Kapitola 12 – Clá a ostatné poplatky

                        2.

                        NÁZOV:

                        Návrh rozhodnutia Rady o uzavretí Dohody vo forme výmeny listov medzi Európskou úniou a Brazílskou federatívnou republikou podľa článku XXIV:6 a článku XXVIII Všeobecnej dohody o clách a obchode (GATT) 1994, ktorá sa týka zmeny koncesií v listine Chorvátskej republiky v rámci jej pristúpenia k Európskej únii

                        3.

                        PRÁVNY ZÁKLAD:

                        Zmluva o fungovaní Európskej únie, a najmä jej články 207 a 218.

                        4.

                        CIELE:

                        Uzavrieť Dohodu vo forme výmeny listov medzi Európskou úniou a Brazílskou federatívnou republikou.

                        5.

                        FINANČNÉ DÔSLEDKY

                        BEŽNÝ ROZPOČTOVÝ ROK 2016
                           (mil. EUR)

                        NASLEDUJÚCI ROZPOČTOVÝ ROK 2017

                        (mil. EUR)

                         ROZPOČTOVÝ ROK 2018

                        (mil. EUR)

                        5.0

                        VÝDAVKY

                        –
                              Z ROZPOČTU EÚ
                           (NÁHRADY/INTERVENCIE)

                        –
                              VÝDAVKY NÁRODNÝCH ORGÁNOV

                        –
                              INÉ

                           –

                           –

                           –

                        5.1

                        PRÍJMY

                        –
                              VLASTNÉ ZDROJE EÚ
                           (POPLATKY/CLÁ)

                        –
                              NÁRODNÉ

                           4,4

                           4,4

                           4,4

                        2016

                        2017

                        2018

                        5.0.1

                        ODHADOVANÉ VÝDAVKY

                        5.1.1

                        ODHADOVANÉ PRÍJMY

                        4,4

                        4,4

                        4,4

                        5.2

                        SPÔSOB VÝPOČTU: objemy násobené colnou sadzbou v rámci kvóty

                        6.0

                        MOŽNO PROJEKT FINANCOVAŤ Z ROZPOČTOVÝCH PROSTRIEDKOV ZAČLENENÝCH DO PRÍSLUŠNEJ KAPITOLY BEŽNÉHO ROZPOČTU?

                        NIE

                        6.1

                        MOŽNO PROJEKT FINANCOVAŤ PRESUNOM MEDZI JEDNOTLIVÝMI KAPITOLAMI BEŽNÉHO ROZPOČTU?

                        NIE

                        6.2

                        BUDE POTREBNÝ DOPLŇUJÚCI ROZPOČET?

                        NIE

                        6.3

                        BUDE POTREBNÉ ZAČLENIŤ ROZPOČTOVÉ PROSTRIEDKY DO BUDÚCICH ROZPOČTOV?

                        NIE

                        POZNÁMKY:

                     (1)
                  Ú. v. EÚ L […], […], s. […].

    ---documentbreak---

               EURÓPSKA KOMISIA
            V Bruseli3. 10. 2016
            COM(2016) 630 final
            PRÍLOHA
            k
            návrhu rozhodnutia Rady
            o uzavretí Dohody vo forme výmeny listov medzi Európskou úniou a Brazílskou federatívnou republikou podľa článku XXIV:6 a článku XXVIII Všeobecnej dohody o clách a obchode (GATT) 1994, ktorá sa týka zmeny koncesií v listine Chorvátskej republiky v rámci jej pristúpenia k Európskej únii

               DOHODA VO FORME VÝMENY LISTOV

               medzi Európskou úniou a Brazílskou federatívnou republikou podľa článku XXIV:6 a článku XXVIII Všeobecnej dohody o clách a obchode (GATT) 1994, ktorá sa týka zmeny koncesií v listine Chorvátskej republiky v rámci jej pristúpenia k Európskej únii

               A. List Európskej únie

               Vážená pani/Vážený pán,

               v nadväznosti na rokovania podľa článku XXIV:6 a článku XXVIII Všeobecnej dohody o clách a obchode 1994 (GATT) o zmene listiny Chorvátskej republiky v rámci jej pristúpenia k Európskej únii je mi cťou navrhnúť toto:

               Európska únia zaradí na svoju listinu pre colné územie EÚ 28 koncesie uvedené v listine EÚ 27 s týmito zmenami:

               Zvýšenie colnej kvóty EÚ „kusy z hydiny druhu Gallus domesticus, mrazené“ (pridelenej Brazílii) o 4 766 ton, čísla colných položiek 0207.14.10, 0207.14.50 a 0207.14.70, pričom súčasná sadzba v rámci kvóty vo výške 0 % zostáva zachovaná.

               Zvýšenie colnej kvóty EÚ „kusy z moriakov alebo moriek, mrazené“ (pridelenej Brazílii) o 610 ton, čísla colných položiek 0207.27.10, 0207.27.20 a 0207.27.80, pričom súčasná sadzba v rámci kvóty vo výške 0 % zostáva zachovaná.

               Zvýšenie colnej kvóty EÚ „surový trstinový cukor, určený na rafináciu“ v rámci sadzby erga omnes o 36 000 ton, čísla colných položiek 1701.13.10 a 1701.14.10, pričom súčasná sadzba v rámci kvóty vo výške 98 EUR za tonu zostáva zachovaná.

               Zvýšenie colnej kvóty EÚ „surový trstinový cukor, určený na rafináciu“ pridelenej Brazílii o 78 000 ton, čísla colných položiek 1701.13.10 a 1701.14.10, pričom súčasná sadzba v rámci kvóty vo výške 98 EUR za tonu zostáva zachovaná.

               Pokiaľ ide o colnú kvótu vo výške 78 000 ton pridelenú Brazílii v rámci colnej kvóty EÚ pre „surový trstinový cukor, určený na rafináciu“, čísla colných položiek 1701.13.10 a 1701.14.10, napriek viazanej sadzbe v rámci kvóty vo výške 98 EUR za tonu, EÚ autonómne uplatní:

               –počas prvých šiestich rokov, počas ktorých je tento objem k dispozícii, sadzbu v rámci kvóty vo výške maximálne 11 EUR za tonu, a

               –v siedmom roku, počas ktorého je tento objem k dispozícii, sadzbu v rámci kvóty vo výške maximálne 54 EUR za tonu.

               Európska únia a Brazílska federatívna republika si navzájom oznámia ukončenie svojich interných postupov potrebných na nadobudnutie platnosti dohody. Dohoda nadobúda platnosť 14 dní od dátumu prijatia posledného oznámenia.

               Bol by som Vám zaviazaný, ak by ste mohli potvrdiť, že Vaša vláda súhlasí s vyššie uvedeným znením. Je mi cťou navrhnúť, aby v prípade, že Vaša vláda súhlasí s vyššie uvedením znením, tento list spolu s Vaším potvrdením tvorili Dohodu vo forme výmeny listov medzi Európskou úniou a Brazílskou federatívnou republikou.

               Vážená pani/vážený pán, prijmite, prosím, prejav mojej najhlbšej úcty.

               Za Európsku úniu

               B. List Brazílskej federatívnej republiky

               Vážená pani/Vážený pán,

               je mi cťou potvrdiť prijatie Vášho listu z …………. v tomto znení:

               „V nadväznosti na rokovania podľa článku XXIV:6 a článku XXVIII Všeobecnej dohody o clách a obchode 1994 (GATT) o zmene listiny Chorvátskej republiky v rámci jej pristúpenia k Európskej únii je mi cťou navrhnúť toto:

               Európska únia zaradí na svoju listinu pre colné územie EÚ 28 koncesie uvedené v listine EÚ 27 s týmito zmenami:

               Zvýšenie colnej kvóty EÚ „kusy z hydiny druhu Gallus domesticus, mrazené“ (pridelenej Brazílii) o 4 766 ton, čísla colných položiek 0207.14.10, 0207.14.50 a 0207.14.70, pričom súčasná sadzba v rámci kvóty vo výške 0 % zostáva zachovaná.

               Zvýšenie colnej kvóty EÚ „kusy z moriakov alebo moriek, mrazené“ (pridelenej Brazílii) o 610 ton, čísla colných položiek 0207.27.10, 0207.27.20 a 0207.27.80, pričom súčasná sadzba v rámci kvóty vo výške 0 % zostáva zachovaná.

               Zvýšenie colnej kvóty EÚ „surový trstinový cukor, určený na rafináciu“ v rámci sadzby erga omnes o 36 000 ton, čísla colných položiek 1701.13.10 a 1701.14.10, pričom súčasná sadzba v rámci kvóty vo výške 98 EUR za tonu zostáva zachovaná.

               Zvýšenie colnej kvóty EÚ „surový trstinový cukor, určený na rafináciu“ pridelenej Brazílii o 78 000 ton, čísla colných položiek 1701.13.10 a 1701.14.10, pričom súčasná sadzba v rámci kvóty vo výške 98 EUR za tonu zostáva zachovaná.

               Pokiaľ ide o colnú kvótu vo výške 78 000 ton pridelenú Brazílii v rámci colnej kvóty EÚ pre „surový trstinový cukor, určený na rafináciu“, čísla colných položiek 1701.13.10 a 1701.14.10, napriek viazanej sadzbe v rámci kvóty vo výške 98 EUR za tonu, EÚ autonómne uplatní:

               –počas prvých šiestich rokov, počas ktorých je tento objem k dispozícii, sadzbu v rámci kvóty vo výške maximálne 11 EUR za tonu, a

               –v siedmom roku, počas ktorého je tento objem k dispozícii, sadzbu v rámci kvóty vo výške maximálne 54 EUR za tonu.

               Európska únia a Brazílska federatívna republika si navzájom oznámia ukončenie svojich interných postupov potrebných na nadobudnutie platnosti dohody. Dohoda nadobúda platnosť 14 dní od dátumu prijatia posledného oznámenia.

               Bol by som Vám zaviazaný, ak by ste mohli potvrdiť, že Vaša vláda súhlasí s vyššie uvedeným znením. Je mi cťou navrhnúť, aby v prípade, že Vaša vláda súhlasí s vyššie uvedením znením, tento list spolu s Vaším potvrdením tvorili Dohodu vo forme výmeny listov medzi Európskou úniou a Brazílskou federatívnou republikou.“

               Vážená pani/vážený pán, prijmite, prosím, prejav mojej najhlbšej úcty.

               Za Brazílsku federatívnu republiku


|

52011PC0392

Návrh ROZHODNUTIE RADY ktorým sa menia a dopĺňajú primerané opatrenia stanovené rozhodnutím 2009/618/ES z 27. júla 2009 o ukončení konzultácií s Guinejskou republikou podľa článku 96 Dohody o partnerstve AKT-ES a ktorým sa ruší toto rozhodnutie  /* KOM/2011/0392 v konečnom znení - 2011/0173 (NLE) */

	DÔVODOVÁ SPRÁVAVzhľadom na to, že vojenský štátny prevrat 23. decembra 2008, ku ktorému došlo v Guinejskej republike, a prevzatie moci vojenskou juntou, ktorá vytvorila Národnú radu pre demokraciu a rozvoj (CNDD) pod vedením kapitána Mussu Dadisa Camaru, predstavujú osobitne vážne a zjavné porušenie podstatných prvkov uvedených v článku 9 Dohody o partnerstve AKT-ES, Európska únia sa 16. marca 2009 rozhodla začať konzultácie s Guinejskou republikou podľa článku 96 uvedenej dohody.Listom z 19. marca 2009 boli zástupcovia vládnucej vojenskej junty a dočasnej vlády pozvaní na konzultácie s Európskou úniou, ktoré sa začali 29. apríla 2009 v Bruseli.Počas tohto stretnutia guinejská strana predložila plán zacielený na obnovu ústavného poriadku a ustanovenie demokratickej vlády, ktorá vzíde zo slobodných a transparentných parlamentných a prezidentských volieb.S cieľom podporiť tento proces Európska únia 27. júla 2007 prijala rozhodnutím Rady 2009/618/ES tieto primerané opatrenia na základe článku 96 ods. 2 písm. c) Dohody z Cotonou:„1. Európska únia bude naďalej financovať humanitárne a záchranné operácie priamo podporujúce obyvateľov, politiku prechodu k demokracii a prekonávanie krízy. V tejto súvislosti treba poznamenať, že nová podpora príprave parlamentných a prezidentských volieb by sa mohla poskytnúť najmä uvoľnením prostriedkov z balíka B 10. Európskeho rozvojového fondu (ERF) a v prípade včasného prijatia pozvania zo strany guinejských orgánov vyslaním volebnej pozorovateľskej misie.2. Ochranné opatrenia prijaté pre programy a projekty prebiehajúce v rámci 9. ERF a predchádzajúcich ERF okrem projektov obnovy verejných budov a podpory decentralizácie sa zrušia hneď po skutočnom etablovaní Národnej rady pre prechod k demokracii, ktorej mandát, právomoci a zloženie boli stanovené na základe konsenzu medzi zainteresovanými stranami guinejského prechodu k demokracii.3. Ochranné opatrenia prijaté pre programy a projekty prebiehajúce v rámci 9. ERF a predchádzajúcich ERF sa úplne zrušia po uverejnení zoznamu voličov a nariadenia o stanovení dátumov volieb a oficiálneho začatia volebnej kampane.4. Pokračovanie programu Medzinárodného menového fondu (MMF) a obnovenie procesu znižovania dlhu pre veľmi zadlžené chudobné krajiny (HIPC) by mohlo byť podporené príspevkom Európskej únie vo výške 8 miliónov EUR na vyrovnanie nedoplatkov voči Európskej investičnej banke (EIB) z pôžičiek pochádzajúcich zo zdrojov ERF z balíka B 10. ERF. Táto podpora by sa mohla poskytnúť po oficiálnom uzatvorení predložených kandidatúr na prezidentské voľby potvrdzujúcich neúčasť predsedu a členov Národnej rady pre demokraciu a rozvoj, ako aj predsedu dočasnej vlády.5. Strategický dokument o spolupráci a národný indikatívny program pre Guineu vo výške 237 miliónov EUR sa bude môcť podpísať po uskutočnení parlamentných a prezidentských volieb a po skutočnom uvedení volených zástupcov Národného zhromaždenia do funkcie. Strednodobé preskúmanie 10. ERF, ktorého závery sa plánujú na rok 2010, bude analyzovať výkonnosť realizácie a mohlo by viesť k záveru o prehodnotení balíka určeného Guinei.“Rozhodnutím z 27. júla 2009 sa ustanovuje aj monitorovanie zo strany Európskej únie situácie v Guinei počas 24 mesiacov. Počas tohto obdobia sa pokračovalo v posilnenom dialógu s guinejskou vládou v rámci článku 8 Dohody z Cotonou v oblastiach politického, justičného a hospodárskeho riadenia s cieľom podporiť proces prechodu k demokracii.V rozhodnutí 2009/618/ES sa ustanovuje aj pravidelné preskúmanie tohto rozhodnutia na základe záverov pravidelných monitorovacích misií a možnosť Európskej únie zmeniť a doplniť primerané opatrenia v závislosti od vývoja realizácie záväzkov plánu, osobitne tých, ktoré sú opísané v časti „Ľudské práva, právny štát, správa vecí verejných“.Od prijatia rozhodnutia 2009/618/ES Radou EÚ Guinea spravila významný pokrok v realizácii tohto plánu. Guinea bola postupne listami komisára Piebalgsa zo 7. apríla, 31. mája a 10. septembra 2010 informovaná, že EÚ považuje tri prvé medzníky za dosiahnuté. Opatrenia týkajúce sa 9. ERF a predchádzajúcich ERF sa tak mohli zrušiť. Dosiahnutým pokrokom sa tak vytvorila možnosť na začatie procesu vyrovnania nedoplatkov Guiney z pôžičiek ERF spravovaných Európskou investičnou bankou (EIB) v rámci pokračovania programu MMF a obnovenia procesu znižovania dlhu pre veľmi zadlžené chudobné krajiny.Od prijatia rozhodnutia 2009/618/ES sa v Konakry uskutočnili dve monitorovacie misie Európskej únie. Prvá misia z marca 2010 zaznamenala istý pokrok v realizácii plánu, najmä dosiahnutie prvého medzníka a čiastočné dosiahnutie druhého medzníka. Druhá misia Európskej služby pre vonkajšiu činnosť (ESVČ) sa uskutočnila 3. až 4. marca 2011 v súvislosti s nedávnym priaznivým vývojom politickej situácie v Guinei po uvedení do funkcie legitímneho prezidenta republiky 21. decembra 2010 a po následnom vymenovaní novej vlády po prezidentských voľbách, ktoré sú prvými otvorenými voľbami s viacerými kandidátmi od získania nezávislosti krajiny a ktoré znamenajú kľúčovú etapu v prechode k demokratickej legitímnosti. K cieľom tejto misie patrilo aj preverenie relevantnosti plánu v novom politickom kontexte. Zostáva dosiahnuť posledný medzník, ktorý vo svojej súčasnej podobe ešte podmieňuje podpísanie strategického dokumentu o spolupráci a národného indikatívneho programu 10. ERF s Guineou po uskutočnení slobodných a transparentných parlamentných volieb a po uvedení volených zástupcov do funkcie.V oblasti ľudských práv, právneho štátu a správy vecí verejných misia konštatovala tento pokrok:-  obnova ústavného poriadku riadne pokročila uvedením do funkcie prezidenta po slobodných a transparentných voľbách a vymenovaním civilnej vlády,-  v oblasti ochrany ľudských práv došlo k niektorým významným pokrokom: osoby zatknuté počas násilností, ktoré sprevádzali 2. kolo prezidentských volieb, boli prepustené; nezákonné väznice boli zatvorené alebo sa práve zatvárajú; vojenské cestné zábrany boli odstránené,-  v oblasti riadnej finančnej správy sa prijali opatrenia na ozdravenie verejných financií a ďalšie opatrenia sa vypracúvajú,-  od začiatku roka 2011 sa obnovili práce na reforme v oblasti bezpečnosti, najmä prostredníctvom celoštátneho seminára o reforme v oblasti bezpečnosti, ktorý zorganizovala guinejská strana v dňoch 28. – 31. marca v Konakry.Na základe zistení a odporúčaní monitorovacej misie Komisia po dohode s vysokou predstaviteľkou EÚ pre zahraničné veci a bezpečnostnú politiku navrhuje Rade prijať priložené rozhodnutie, ktorého cieľom je revízia primeraných opatrení, pod podmienkou:– na jednej strane podpísania programových dokumentov a poskytnutia finančných prostriedkov na priamu podporu obyvateľov (základné sociálne služby) podľa guinejskou stranou predloženého podrobného harmonogramu (predbežne stanovené termíny a etapy) konania parlamentných volieb do konca roka 2011, vypracovaného a schváleného príslušnými orgánmi,– na strane druhej rozhodnutia o financovaní a skutočného vykonávania zostávajúcich projektov/programov 10. ERF konaním slobodných a transparentných parlamentných volieb.Navrhuje sa informovať guinejské orgány o tejto revízii zaslaním pripojeného listu, ktorý bude adresovaný prezidentovi Alphovi Condé a predsedovi vlády Mohamedovi Saïdovi Fofanovi.2011/0173 (NLE)NávrhROZHODNUTIE RADYktorým sa menia a dopĺňajú primerané opatrenia stanovené rozhodnutím 2009/618/ES z 27. júla 2009 o ukončení konzultácií s Guinejskou republikou podľa článku 96 Dohody o partnerstve AKT-ES a ktorým sa ruší toto rozhodnutieRADA EURÓPSKEJ ÚNIE,so zreteľom na Zmluvu o fungovaní Európskej únie,so zreteľom na Dohodu o partnerstve AKT-ES podpísanú v Cotonou 23. júna 2000[1] a revidovanú v Ouagadougou 23. júna 2010[2], a najmä na jej článok 96,so zreteľom na vnútornú dohodu o opatreniach, ktoré sa majú prijať, a o postupoch, ktoré sa majú dodržiavať pri vykonávaní Dohody o partnerstve AKT-ES[3], a najmä na jej článok 3,so zreteľom na návrh Komisie po dohode s vysokou predstaviteľkou EÚ pre zahraničné veci a bezpečnostnú politiku,keďže:(1) Guinejská republika dosiahla pokrok v realizácii záväzkov opísaných v prílohe k rozhodnutiu z 27. júla 2009[4] o ukončení konzultácií s Guinejskou republikou podľa článku 96 Dohody z Cotonou a o podmienení zrušenia príslušných opatrení.(2) Guinejská republika zaznamenala pokrok v procese prechodu k obnoveniu ústavného poriadku a zavedeniu demokratického režimu, najmä vďaka uvedeniu do funkcie prezidenta po slobodných a transparentných voľbách a vymenovaniu civilnej vlády.(3) Konanie prezidentských volieb a uvedenie do funkcie nového prezidenta predstavujú čiastkovú realizáciu posledného medzníka definovaného rozhodnutím 2009/618/ES.(4) Štvrtý a posledný medzník, ktorý znamená koniec prechodu, sa nedosiahne 27. júla 2011, čo je termín ukončenia platnosti rozhodnutia 2009/618/ES.(5) Z toho dôvodu treba aktualizovať, na základe zaznamenaného pokroku v návrate k ústavnému poriadku, primerané opatrenia, aby sa zohľadnil dosiahnutý pokrok, a to prijatím tohto rozhodnutia a zrušením rozhodnutia 2009/618/ES,ROZHODLA TAKTO:Článok 1Primerané opatrenia ustanovené podľa článku 96 ods. 2 písm. c) Dohody z Cotonou v rozhodnutí 2009/618/ES sa nahrádzajú novými primeranými opatreniami spresnenými v pripojenom liste.Článok 2Rozhodnutie 2009/618/ES z 27. júla 2009 o ukončení konzultácií s Guinejskou republikou podľa článku 96 Dohody o partnerstve AKT-ES sa zrušuje.Článok 3Toto rozhodnutie nadobúda účinnosť dňom jeho prijatia. Uverejní sa v Úradnom vestníku Európskej únie .Toto rozhodnutie zostáva v platnosti 12 mesiacov. Preskúma sa po 6 mesiacoch, prípadne na základe záverov misie, ktorú Európska únia vykoná na mieste.V Bruseli […]Za RadupredsedaPRÍLOHANávrh listuVážený pán prezident,vážený pán predseda vlády,Európska únia víta pokrok, ktorý Guinejská republika zaznamenala v oblasti obnovy ústavného poriadku, najmä po pokojnom ukončení prezidentských volieb v roku 2010 a uvedení do funkcie legitímneho prezidenta a etablovaní civilnej vlády. Prezidentské voľby, ktoré sa práve skončili, predstavujú prvé skutočne otvorené voľby s viacerými kandidátmi od získania nezávislosti Guiney a znamenajú kľúčovú etapu v obnove demokratickej legitímnosti.V súčasnosti sa nachádzate pred obrovskou výzvou doviesť svoju krajinu na cestu stability a hospodárskeho rastu a túto úlohu ste prijali schválením ambiciózneho programu reforiem. Rada Európskej únie si je vedomá hospodárskych a sociálnych ťažkostí, ktorým Guinea musí čeliť, a v úsilí podporovať vás v tejto záverečnej, ale významnej fáze politického prechodu sa rozhodla revidovať podmienky spojené s touto poslednou etapou obnovy spolupráce medzi Európskou úniou a Guinejskou republikou, teda s podpísaním strategického dokumentu o spolupráci a národného indikatívneho programu 10. Európskeho rozvojového fondu (ERF), ktorý zahrnie spoluprácu s Guineou až do roku 2013.V súlade s týmto rozhodnutím Európska únia bude môcť podpísať strategický dokument o spolupráci a národný indikatívny program s Guinejskou republikou hneď po ich dopracovaní a po tom, čo guinejské orgány zašlú formálne oznámenie Európskej únii s podrobným harmonogramom, ktorý vypracujú a schvália príslušné orgány a v ktorom sa spresní termín a etapy konania parlamentných volieb do konca roka 2011.Po podpísaní strategického dokumentu o spolupráci a národného indikatívneho programu sa budú môcť uvoľniť finančné prostriedky na priamu podporu obyvateľov určené na základné sociálne služby. Tiež bude možné pokračovať v technickom zabezpečení ďalších projektov a programov plánovaných v rámci týchto dokumentov, ale finančné prostriedky sa budú môcť uvoľniť až po uskutočnení slobodných a transparentných parlamentných volieb.Európska únia sa nazdáva, že aj keď sú prezidentské voľby pri demokratickom prechode podstatné, parlamentné voľby a zriadenie nového demokraticky zvoleného zhromaždenia zostávajú rozhodujúcimi faktormi na ukončenie prechodu a zavedenie úplného demokratického rámca. Európska únia verí, že parlamentné voľby sa uskutočnia najneskôr v priebehu posledného štvrťroka 2011, ako to oznámili orgány krajiny, a je naďalej pripravená organizáciu volieb finančne podporiť (orientačne vo výške 5 miliónov EUR).Európska únia sa zaväzuje pokračovať v pravidelnom politickom dialógu s vládou v rámci článku 8 Dohody z Cotonou o podstatných prvkoch tejto dohody, najmä pokiaľ ide o ľudské práva, demokratické zásady a právny štát, ako aj národné zmierenie, koniec beztrestnosti a reformy v oblasti politického, justičného a hospodárskeho riadenia a reformu v oblasti bezpečnosti.Vláda Guinejskej republiky môže naďalej rátať s podporou a pomocou Európskej únie počas svojho ambiciózneho návratu k trvalo udržateľnému hospodárskemu rastu a k blahobytu svojho obyvateľstva.S úctouV Bruseli […]Za Európsku úniuPRÍLOHA: ZOZNAM ZÁVÄZKOVZáväzky guinejskej strany | Záväzky EÚ |1. Podrobný harmonogram konania parlamentných volieb do konca roka 2011 (termíny a predbežné etapy/prípravné operácie) vypracovaný a prijatý príslušnými orgánmi | 1.1 Podpísanie strategického dokumentu o spolupráci a národného indikatívneho programu 10. ERF po ukončení jeho zostavenia 1.2 Technické zabezpečenie projektov/programov ustanovených v uvedenom strategickom dokumente o spolupráci a národnom indikatívnom programe 1.3 Poskytnutie finančných prostriedkov na priamu podporu obyvateľstva |2. Uskutočnenie slobodných a transparentných parlamentných volieb | 2.1 Rozhodnutie o financovaní a skutočnom vykonávaní zostávajúcich projektov/programov 10. ERF |[1] Ú. v. ES L 317, 15.12.2000, s. 3.[2] Ú. v. EÚ L 287, 4.11.2010, s. 3.[3] Ú. v. ES L 317, 15.12.2000, s. 376, zmenené a doplnené v Ú. v. EÚ L 247, 9.9.2006, s. 48.[4] Ú. v. EÚ L 214, 19.8.2009, s. 34.